પોતાની ફિલ્મી સફર અંગે વાત કરતાં કાજોલ કહે છે કે મને લાગે છે કે હું ભાગ્યશાળી રહી, કેમ કે મારી ફિલ્મી સફર શાનદાર અને શાંતિપૂર્ણ રહી, જોકે કેટલીક મુશ્કેલીઓ પણ આવી, પરંતુ તે સરળતાથી પાર થઇ ગઇ. મને સંતોષ છે કે લોકોને મારું કામ ગમ્યું. મારી મોટા ભાગની ફિલ્મો હિટ રહી, જેથી દર્શકો અને ફિલ્મકારોનો મારા પર ભરોસો પણ જળવાઇ રહ્યો. પોતાની સફળતાનું રહસ્ય જણાવતાં કાજોલ કહે છે કે મેં શરૂઆતથી જ મારી શરતો પર કામ કર્યું અને મનપસંદ ફિલ્મો કરી. તમે એમ પણ કહી શકો છો કે થોડી કોશિશ અને લોભ પર થોડો કન્ટ્રોલ રાખવાથી મને બધું યોગ્ય સમયે મળતું ગયું. મેં હંમેશાં એ જ કર્યું, જે મને સારું લાગ્યું.